ຜູ້ແທນ ຫຼາຍ​ພັນ​ຄົນ ຈາກ​ທົ່ວ​ປະ​ເທດ ເຂົ້າຮ່ວມປະຊຸມ ສະພາຈີນ (ສະໄລດ໌)
ຜູ້ແທນຫລາຍ​ພັນ​ຄົນ ຈາກ​ທົ່ວ​ປະ​ເທດ ເຕົ້າ​ໂຮມ​ກັນ​ໃນ​ກຸງ​​ປັກ​ກິ່ງ ​ເປັນ​ເວລາ 13 ມື້ ເພື່ອເຂົ້າຮ່ວມ​​ປະຊຸ​ມ ສະພາ​ປະຊາຊົນ​ແຫ່ງ​ຊາດຈີນ.
ລັດຖະບານຈີນ ໄດ້ໃຫ້ຄໍາໜັ້ນສັນຍາ ທີ່ຈະປາບປາມການສໍ້ ລາດບັງ ຫລວງ ປັບປຸງສິ່ງແວດລ້ອມ ແລະເສີມຂະຫຍາຍ ເສດຖະກິດ ໃນຂະ ນະທີ່ກອງປະຊຸມສະພາປະຊາຊົນແຫ່ງ ຊາດປະຈໍາປີ ເລີ້ມຂຶ້ນໃນວັນອັງຄານມື້ນີ້ ບັນດາຜູ້ຕາງໜ້າຫລາຍພັນຄົນຈາກທົ່ວປະເທດໄດ້ໄປເຕົ້າ ໂຮມກັນທ່າມ ກາງການຮັກສາຄວາມປອດໄພຢ່າງເຄັ່ງຄັດ ໃນກຸງປັກກິ່ງ ເປັນເວລາ 13 ມື້ ຂອງການປະຊຸມສະພາປະ ຊາຊົນແຫ່ງຊາດ ຊຶ່ງຈະສຳເລັດເສັດ ສິ້ນ ການປ່ຽນແປງຜູ້ ນໍາຈີນຊຶ່ງມີຂຶ້ນທົດສະວັດລະນຶ່ງຄັ້ງນັ້ນ ນາຍົກລັດຖະມົນຕີຈີນ ທ່ານ Wen Jiabao ທີ່ກໍາລັງຈະ ພົ້ນຈາກຕໍາ ແໜ່ງນັ້ນໄດ້ລາຍງານວຽກການຕ່າງໆຂອງລັດ ຖະບານ ເປັນເທື່ອສຸດທ້າຍ ຢູ່ໃນພິທີເປີດກອງປະຊຸມ ທ່ານກ່າວວ່່າ ຈີນປະເຊີນໜ້າກັບພາ ລະກິດທີ່ຍາກລໍາບາກ ໃນການປົວແປງເສດຖະກິດທີ່ເຕີບໂຕແບບບໍ່ກໍ້າເກິ່ງ ແລະການມີລາຍໄດ້ທີ່ມີຫຼຸດໂຕນກັນນັ້ນ ທ່ານ Wen ກ່າວວ່າ………… “ການພັດທະນາເສດຖະກິດແມ່ນເພີ້ມທະວີຂຶ້ນ ໃນການຂັດແຍ້ງກັນກັບການປົກປັກ ຮັກສາຊັບພະຍາກອນ ແລະການປ້ອງກັນສິ່ງແວດລ້ອມ ຊ່ອງຫວ່າງການພັດທະນາລະຫວ່າງເຂດເທດສະບານ ແລະເຂດຊົນ ນະບົດຕ່າງໆ ແລະລະຫວ່າງຂົງເຂດຕ່າງໆ ແມ່ນໃຫຍ່ຫຼາຍ ແລະດັ່ງ ດຽວກັບລາຍໄດ້ທີ່ຫຼຸດໂຕນກັນ ລະຫວ່າງສ່ວນບຸກຄົນ ” ທ່ານ Wen ກ່າວຕື່ມອີກວ່າ ເປົ້າໝາຍການເຕີບໂຕເສດຖະກິດຂອງຈີນໃນປີນີ້ແມ່ນ 7 5 ເປີເຊັນ ຄ້າຍຄືກັນກັບປີກາຍນີ້ ແລະລັດຖະບານຈະຕໍ່ສູ້ເພື່ອຫລຸດຜ່ອນອັດຕາເງິນເຟີ້ ການໃຊ້ຈ່າຍໃນດ້ານປ້ອງກັນປະເທດ ຈະເພີ້ມຂື້ນເກືອບ 11 ເປີເຊັນ ໃນລະຫວ່າງກອງປະຊຸມສະພາປະຊາຊົນແຫ່ງຊາດ ຊຶ່ງສ່ວນໃຫຍ່ແລ້ວ ແມ່ນມີໜ້າທີ່ໃນດ້ານພິທີການນັ້ນ ຜູ້ນຳພັກຄອມມິວນິສຈີນ ທ່ານ Xi Jingping ກໍຈະກຳຕໍາແໜ່ງປະທານປະເທດ ຢ່າງເປັນທາງການແທນ ທ່ານ Hu Jintao ທ່ານ Li Keqiang ຈະຮັບໜ້າທີ່ເປັນນາຍົກລັດ ຖະມົນຕີ ແທນທ່ານ Wen